[เสียงดนตรี]
(บรรยาย) "ทุกคน" เข้าถึงข้อมูล และบริการดิจิทัลบน "เว็บไซต์" ได้จริงหรือ ?
(ผู้พิการ) ปุ่มก็เล้กเล็ก ใช้งานก็ย้ากยาก
โอ๊ย กดผิดอีกแล้วนี่
ปุ่มมันเล็กจัง
(บรรยาย) เคลื่อนไหวได้ดั่งใจไม่ได้ทำได้ทุกคน
(Screen Reader) การตรวจสอบว่าคุณคือมนุษย์
[เสียง Screen Reader บอกว่ามี Captcha]
(ผู้พิการ) หืม Captcha เหรอนี่ แล้วนี่คนตาบอดจะเห็นได้อย่างไรนี่
(Screen Reader) เพิ่มตัวเลขที่คุณเห็น ยืนยัน
หมดสิทธิ์ในการเข้าถึงเว็บนี้เลยน่ะ
(บรรยาย) บางคน ไม่สามารถใช้ตาดูภาพหรือข้อความได้
จึงเสมือนโดนปิดกั้นข้อมูล
(ผู้พิการ) อืม เว็บไซต์นี่ มีแต่ตัวอักษร
อ่านไม่เข้าใจเลย น่าจะมีรูปภาพประกอบนะนี่
(บรรยาย) บางคนไม่เห็นภาพประกอบ จึงไม่เกิดจินตนาการ
(ผู้พิการ) อ่านแล้วงงจริง ๆ
(ผู้พิการ) อยากรู้เรื่องนี้จัง แต่ [เสียงถอนหายใจ] ไม่เข้าใจเลย
(บรรยาย) บางคนภาษาที่เข้าใจอาจไม่ใช่ภาษาพูด
(ผู้สูงอายุ) เฮ่ย ดูไม่รู้เรื่องเลย
(บรรยาย) และบางคนเป็นเพราะวัย ทำให้มองอะไร ๆ ไม่ชัดเจน
ขยายยิ่งซ้อนขึ้นไปอีก
หืม จะดูรู้เรื่องไหมนี่
(บรรยาย) "ทุกคน" มีสิทธิ์เท่าเทียมกัน ในการเข้าถึงข้อมูลและบริการบนโลกดิจิทัล
ในประเทศไทยมีกลุ่มคนประมาณ 20%
ที่มีข้อจำกัดในการเข้าถึงข้อมูล และบริการบนโลกดิจิทัล
คนเหล่านี้อาจพลาดข้อมูลข่าวสาร หรือบริการดี ๆ
บนเว็บไซต์ของหน่วยงาน หรือผู้ประกอบการต่าง ๆ
หากเว็บไซต์นั้น ไม่ได้รับการพัฒนาตามมาตรฐานสากล
เรื่อง "ข้อกำหนดการทำให้เนื้อหาเว็บ สามารถเข้าถึงและใช้ประโยชน์ได้"
หรือที่รู้จักกันว่า WCAG
ซึ่งเป็นมาตรฐานที่กำหนดวิธีการ ในการเข้าถึงเนื้อหาเว็บ
เพื่อช่วยให้ผู้ที่มีข้อจำกัดในการใช้งาน สามารถเข้าถึงข้อมูลต่าง ๆ บนเว็บไซต์ได้สะดวก
[เสียง Screen Reader บอกข้อความ]
(บรรยาย) ถึงแม้ว่าจะมีมาตรฐานกำหนดไว้
ผู้พัฒนาเว็บไซต์ก็ยังไม่มีการนำมาใช้อย่างจริงจัง
ดังนั้น สำนักงานพัฒนาวิทยาศาสตร์ และเทคโนโลยีแห่งชาติ
จึงจับมือกับสภาดิจิทัล เพื่อเศรษฐกิจและสังคมแห่งประเทศไทย
คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
สมาคมคนตาบอดแห่งประเทศไทย
และมูลนิธิสากลเพื่อคนพิการ
ขับเคลื่อนการเข้าถึงเว็บไซต์โดยสะดวกถ้วนหน้า
และสร้างระบบสนับสนุนให้เกิดการพัฒนาเว็บไซต์ ตามมาตรฐานสากล WCAG
โดยจัดให้มีหลักสูตรการอบรม
มีระบบบริการตรวจสอบเว็บไซต์อัตโนมัติ
และระบบบริการตรวจสอบโดยผู้เชี่ยวชาญ
มีทีมงานให้คำปรึกษา และให้ความรู้ในการพัฒนาเว็บไซต์
ไปสู่เว็บไซต์ที่ได้มาตรฐานสากล WCAG
เพื่อให้เกิดเว็บไซต์ที่รับรู้ได้ เข้าใจได้ ใช้งานได้ และรองรับเทคโนโลยีที่หลากหลาย
ซึ่งไม่เพียงแต่สร้างโอกาสให้แก่ผู้ใช้งาน
แต่ยังสร้างประโยชน์มากมาย ให้แก่เจ้าของเว็บไซต์
ในการเพิ่มจำนวน ผู้ที่สามารถเข้าใช้บริการได้ให้มากขึ้น
เพราะเว็บไซต์ที่ได้มาตรฐาน คือ ประตูสู่การพัฒนาคน
พัฒนาคุณภาพชีวิต
พัฒนาเศรษฐกิจ
พัฒนาสังคม
และสร้างความเท่าเทียมบนโลกดิจิทัล อย่างแท้จริง
"ขอให้พวกเรามาร่วมสร้างเว็บไซต์ ที่เข้าถึงโดยสะดวกถ้วนหน้าบนโลกดิจิทัลด้วยกัน"
Digital Accessibility for All www.aaa.in.th